4. ΝΟΜΟΣ υπ΄ αριθ. 4495 της 14/22 Ιαν. 1966 (ΦΕΚ Α΄ 15) Περί εφαρμογής του άρθρ. 11 του Νόμ. 4277/62 και επί του τακτικού προσωπικού των Ν.Π.Δ.Δ. αρμοδιότητος του Υπουργείου Εμπορικής Ναυτιλίας. Άρθρον Μόνον.-1.Αι διατάξεις του άρθρ. 11 του Ν.Δ. 4277/62 «περί συνταξιοδοτήσεως των ιατρών του Ι.Κ.Α. και ετέρων τινών κατηγοριών εργαζομένων» ως εκάστοτε ισχύουν έχουσιν εφαρμογήν και επί του τακτικού πολιτικού προσωπικού του Ναυτικού Απομαχικού Ταμείου, του Οίκου Ναύτου, του Γραφείου Ευρέσεως Εργασίας και του Ασφαλιστικού Οργανισμού Κινδύνων Πολέμου του ησφαλισμένου παρά τω Κλάδω συντάξεως του Ιδρύματος Κοινωνικών Ασφαλίσεων. 2.Η δια της παρ. 5 του άρθρ. 11 του Ν.Δ. 4277/62 καθιερουμένη πρόσθετος εισφορά δια την αναγνώρισιν της προϋπηρεσίας του περί ου η προηγουμένη παράγραφος προσωπικού του υπηρετούντος κατά την δημοσίευσιν του παρόντος, καταβάλλεται εις το Ι.Κ.Α. υπό των Οργανισμών εις ους υπηρετεί το προσωπικόν τούτο και υφ΄ ας ορίζει η αυτή παράγραφος προϋποθέσεις. 